rlitschk/wikidir huggingface dataset:
Haploidie (gr.: απλόος „eenfack“) is en Begreep ut de Genetik. De beseggt, dat de Chromosomensatz vun en Zell blots eenmol vörliggt. In den Zellkarn kummt also vun all de ünnerschedlichen Chromosomentypen jeedeen blots eenmol vör. Tyypscherwies sünd de Chromosomensätz in de Eizellen un Spermien haploid. Jemehr beiden haploiden Chromosomensätz versmölt bi’t Befruchtento en dubbelten Chromosomensatz vun en diploide Zell, de as Zygoot betekent warrt. Bi de minschlichen Keemzell besteiht de haploide Chromosomensatz ut 23 verscheden Chromosomen, neemlich ut een Gonosom un ut tweeuntwintig Autosomen. Bi de Keemzell vun de Fro, de Eizell, is dat Gonosom jümmer dat X-Chromosom, wiel dat bi de hekschen Keemzell, dat Spermium dat X- oder dat Y-Chromosom wesen kann. De Tall von de Chromosomen kann bi verscheden Oorden vun Leevwesen ünnerscheedlich groot wesen. Dormit is ok jemehr Tall in’n halpoiden Chromosomensatz jüst so ünnerscheedlich. As Formelteken warrt för halpoide Grundtallen x bruukt. In’n Gegensatz dorto steiht n as Teken för en vullstännig Genom vun een Organismus, de na Grad vun sien Ploidie vun 2n bit 8n bedrägen kann. Generatschoonswessel Diploidie Polyploidie
Tetraploidie is en sünnere Oort vun de Polyploidie, bi de de Zellen vun Deelgeweven oder ok vun’n helen Organismus veer vullstännige Chromosomensätz opwiest. Tetraploidie kummt fakener bi Planten vör un warrt bi de Tucht vun Kulturplanten dör sünnere Methoden ok as Teel anstreevt, üm Sorten drachtborer to maken (Heterosis-Effekt). Ok bi minschliche Liefzellen is de Tetraploidie bekannt: en lütten Andeel vun de Lebber-Zellen sünd vun Natur ut tetraploid un bargt somit 96 statt 46 Chromosomen, as dat in de normalen diploiden Zell is. Wiel den Zellzyklus, nipp un nau an’t Enn vun de S-Phaas, sünd bi’n Minschen all Zellen tetraploid, vun wegen dat wiel disse Phaas de Chromosomen synthetiseert un dormit verdubbelt worrn sünd. As sik aver de Zellen dorna splitt, leegt de Zellen in’n Ansluss doran wedder diploid vör.
Blanchardstown (irisch: Baile Bhlainséir) is en Vöroort von Dublin. Dat is mit 63.120 Inwahner (Stand 2006) de gröttste Stadt in de County Fingal un bildt tosommen mit Swords en regional Servicezentrum für de County. Siet 1996 is de Bevölkerung üm ruch weg 70% stegen. Ok för de nächsten Johren rekent man wiederhenn mit en stark Anwinnen vun de Bevölkerungstall. De Stadt is Seet vun dat "Institute of Technology, Blanchardstown". Dat Blanchardstown Shopping Centre is en vun de gröttsten Inkoopszentren Irlands. Koort vun Blanchardstown Blanchardstown Shopping Centre Institute of Technology Blanchardstown Blanchardstown United Football Club St.Brigids GAA Club
Estelle Getty (* 25. Juli 1923 as Estelle Scher in Manhattan, New York City; † 22. Juli 2008 in Los Angeles) weer en US-amerikaansch Schauspelerin. Estelle Scher weer de Dochter vun de poolsch-jöödsch Inwannerer Sarah un Charles Scher. Hör Vader hett en Glasworenladen apen makt, wat nahderhenn vun Arthur Gettleman övernommen wurrn is. 1947 hett se Gettleman heiraadt un hett hör Künstlernaam vun sien Naam afleidt. Se hett en Schauspeelutbillen hat, kreeg gau en Engagement in New York un keem över kört oder lang ok to’n Film. Internatschonal bekannt wurr se as Sophia Petrillo in de US-amerikaansch Feernsehreeg The Golden Girls. Dörför hett se 1986 ok en Golden Globe kregen. Getty speel aber ok in verscheeden anner Filmen mit, so as in Stuart Little. Nahdem hör Mann 2004 storven weer, leev se torüchtrucken in Los Angeles. Se harr twee Söhn. Hör düütsch Synchroonsprekerin weer tomeist Barbara Ratthey. 1986: Golden Globe – Best Hööftdorstellerin – Musical oder Kummedie för The Golden Girls 1988: Emmy Award – Best Nevendorstellerin in en Comedy-Serie för The Golden Girls 1992: Golden Himbeer – Slechts Nevenrull för Stop! Or My Mom Will Shoot Estelle Getty un Steve Delsohn: If I Knew Then What I Know Now
De Literaire Pries is en Pries, den de Stichting ’t Grunneger Bouk siet 1981 utlangt för dat beste Literaturwark in grunnengsche Spraak van de vörgahnde dree Johren. Vör 1997 langden se den Pries alle Johren ut; sietdem all dree Johr, dor weer nich alltied noog Qualität üm dat elk Johr to doon. 1981: Simon van Wattum 1982: Kemizzie Vertoalen Kerklaiden 1983: Derk Sibolt Hovinga 1984: Saul van Messel (Schrieversnaam van Jaap Meijer) 1985: Sien Jensema 1986: Kees Visscher 1987: Redakschoon van de Literaturtiedschrift Krödde 1988: Gré van der Veen 1989: Peter Visser 1990: nich tokennt 1991: Jan Siebo Uffen 1992: Sape Zwama 1993: nich tokennt 1994: nich tokennt 1995: Jurrie Bosker (Schrieversnaam van R. P. Doff) 1996: nich tokennt 2000: Reinder Willem Hiemstra (Tiedruum 1997-1999) 2003: Gerrit Wassink (Tiedruum 2000-2002) 2006: Jan Glas (Tiedruum 2003-2005) 2009: Aly Freije (Tiedruum 2006-2008) 2011: Nina Werkman (Tiedruum 2009-2010)
As Polyploidie warrt in de Genetik un in de Zellbiologie betekent, dat eenige Oorden vun Leevwesen mehr as twee Chromosomensätz in jemehr Zellen opwiest. In en haploiden gifft dat in een Chromosomensatz jeedeen Chromosom blots eenmol, in en diploiden Satz kummt jeed Chromosom tweemol vör. Vun dree Chromosomensätz an warrt dat denn as Polyploidie betekent: triploid is en dreefacken Chromosomensatz, wat bi eenige Boorbeester (Tardigrada) normal is, un roor ok bi Amphibien (kiek bi Diekpogg). tetraploid is en veerfacken Chromosomensatz. Dat kummt to’n Bispeel bi eenige Forellenfisch, bi de Roden un de Goldenen Viscacharott vör. hexaploid heet söss Chromosomensätz, as to’n Bispeel bi Saatweten. oktoploid sünd acht Chromosomensätz, as dat bi eenige Stören vörkummt. dekaploid sünd teihn Chromosomensätz, wat bi de Eerdberen vörkummt. dodecaploid bedüüt twölf Chromosomensätz, to’n Bispeel bi’n Hahnenkamm. En geraadtalligen Satz warrt Orthoploidie nöömt, bi nichgeraadtalligen warrt as Anorthoploidie betekent. Tostannen kummt de Polyploidie wiel de Meioos, bi’t Reproduzeeren vun de Chromosomen. Wenn keen Spinnelfasern billt warrt oder de homologen Chromosomenporen bi’t Redukschoonsdelen ut annere Grünnen nich scheedt warrt, entstaht diploide Gameten. De Oorsaak kann to’n Bispeel en Stoffwesselstören oder’n Ümweltinwirken (Küll) wesen, aver ok en toföhrt Gift (Colchizin oder 8-Hydroxychinolin). Polyploidie is vör allen bi Planten
Alexander Issajewitsch Solschenizyn (russisch Александр Исаевич Солженицын Aleksandr Isaevič Solženicyn; * 11. Dezember 1918 in Kislowodsk, Kaukasus; † 3. August 2008 in Moskau) weer en russisch Schriever, Dramatiker un Nobelpriesdräger för Literatur. Solschenizyn studeer vör den Tweeten Weltkrieg Mathematik un Philosophie in Rostow am Don. In de Krieg weer he as Batteriechef bi de Roode Armee tätig un hett de Slacht bi Kursk, de Operatischon Bagration un de Wießel-Oder-Operatschoon mitmaakt. Över disse Tiet hett he ok de Warken Ostpreußische Nächte (Gedichte) un Schwenkitten ’45 (Vertellens) schreven. In de letzte Kriegsmaanden wurr he denn vun de militärisch Spionageafwehr verhaft un in Gefängnis in Moskau staken. He harr in Breefen an sien Swager Kritik an Stalin öövt harr. Se hebbt hüm denn to acht Johren Haft verurdeelt un hett sein Tiet in Zwangslagern vun de Gulag afseeten. Sein Frau Natascha hett sück in disse Tiet van hüm scheeden laaten. In’ Februar 1953 wurr he ut de Lagerhaft entlaaten, aber bit an sein Levensenn’n verbannt. As Verbannungsort hebbt se hüm de lütt Oort Kok-Terek in de Steppe Kasachstans, wo he sück as Dörpschoolmeester dörslahn hett. In de Tiet is he ok an Krebs erkrankt un in Taschkent opereert wurrn. Ok doröver hett he
Weten betekent Weten, all tohopendragen Informatschonen över all, wat een kennt un versteiht, Weten, Koornoort, de in’n Ackerbo begäng is, Weten, Geslecht binnen de Söötgrasfamilie Wetenbeer, bövergärig Beersoort. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Ilhéu Laja Branca is en lütt Eiland, dat nich bewahnt is un to de Inselgrupp Ilhas do Sotavento in de Republiek Kap Verde höört. De Ilhéu Laja Branca liggt ruchweg en halven Kilometer vör de Noordküst vun’t Eiland Maio in de Bucht vun Galeão un tellt vun wegen de Verwaltung to Maio dorto. De Oorsprung vun dat Eiland is vulkaansch as ok vun all annern Eilannen vun Kap Verde. In verleden Tieten is dat hüütige Eiland mol Deel vun Maio wesen. De Ilhéu Laja Branca hett en Läng vun ruchweg 300 m un en Breed vun üm un bi 400 m. De Flach liggt twüschen 0,1 un 0,2 km². De hööchste Steed liggt ruchweg 10 Meter över’n Seepegel. Op dat lütte Eiland wasst nich veel, to’n gröttsten Deel is dor keen Vegetatschoon to finnen. To sehn is Laja Branca vun wegen sien flache Topografie blots vun de Noordküst vun Maio un de angrenzen Bargen. Eilannen vun Kap Verde Ilhas de Barlavento: bewahnt: Santo Antão | São Vicente | São Nicolau | Sal | Boa Vista nich bewahnt: Santa Luzia | Branco | Raso | Ilhéu de Sal Rei | Ilhéu do Baluarte | Ilhéu Rabo do Junco | Ilhéu
Dat Chattium (in’n düütschen Spraakruum meist to Chatt verkört) is in de Chronostratigrafie de böverste Stoop vun’t Oligozän un togliek vun’t Paläogen. De Stoop füng vör 28,4 (±0,1) Millionen Johren an un weer vör 23,0 Millionen Johren wedder vörbi. Dorvör weer dat Rupelium und dorna leeg de Stoop vun’t Aquitanium, wat al to’t Neogen höört. De Naam is afleidt vun den germaanschen Volksstamm vun de Chatten. De oorsprüngliche Tyyplokalität liggt an’n Gelben Berg bi Niederkaufungen in de Neeg vun Kassel. De Stoop un de Naam sünd 1894 dör den düütschen Geologen un Paläontologen Theodor Fuchs in de Fackliteratur inföhrt worrn. De ünnere Grenz na’t Chattium is defineert dör dat Utstarven vun dat Foraminiferen-Geslecht Chiloguembelina – gliektosetten mit de Basis vun de Foraminiferen-Zoon P21b. Dat Enn vun de Stoop is dör mehrere Vörgäng markeert: To’n een is dat de Basis vun de magneetsche Polaritäts-Chronozoon C6Cn.2n, to’n annern dör dat eerste Opduken vu de Foraminiferen-Oort Paragloborotalia kugleri un dör dat Utstarven vun de kalkigen Nanoplankton-Oort Reticulofenestra bisecta. Theodor Fuchs: Tertiaerfossilien aus den kohlenführenden Miocaenablagerungen der Umgebung von Krapina und Radaboj und über die Stellung der sogenannten "Aquitanischen Stufe". Königlich- Ungarische Geologische Anstalt, Mittheilungen und Jahrbuch, 10: 163-175, Budapest. Felix Gradstein, Jim Ogg,
Dat Aquitanium (in’n düütschen Spraakruum meist to Aquitan verkört) is in de Chronostratigrafie de ünnerste Stoop vun’t Miozän un togliek vun’t Neogen. Los güng dat mit de Stoop 23,0 Millionen Johren an un vör 20,4 Millionen Johren weer se wedder vörbi. Vör dat Aquitan leeg an de Grenz na’t Paläogen dat Chattium, dorop folgen deit dat Burdigalium. De Naam vun de Stoop is afleidt vun den latienschen Naam vun Aquitanien in Frankriek. De Stoop un de Naam weern 1853 dör den Swiezer Geologen un Paläontologen Karl Mayer-Eymar in de Fackliteratur inföhrt. As Tyyplokalität hett de Internatschonalen Stratigrafischen Kommischoon (ICS) dat Lemme-Carrosio-Profil in de Neeg vun Carrosio in’n Noorden vun Genua in Italien fastleggt. De ünnere Grenz vun’t Aquitanium is dör mehrere Begeevnissen defineert. Dat is to’n een de Basis vun de magneetschen Polaritäts-Chronozoon C6Cn.2n, man dor liggt ok dat eerste Optreden vun de Foraminiferen-Oort Paragloborotalia kugleri un dat Utstarven vun de kalkigen Nanoplankton-Oort Reticulofenestra bisecta – gliektosetten mit de Basis vun de Nanoplankton-Zoon NN1. Dat Enn is fastleggt dör dat eerste Vörkamen vun de Foraminiferen-Oort Globigerinoides altiaperturus oder ok dör de böveren Grenz vun magneetschen Polaritäts-Chronozoon C6An. Felix Gradstein, Jim Ogg, Jim & Alan Smith: A Geologic timescale. Cambridge University
De Bundsautobahn 255 (Afk.:BAB 255 oder ok A 255), mitünner ok Aftwieg Veddel nöömt, is en düütsche Autobahn. De hele Autobahn hett en Läng vun jüst man 2 Kilometer. Se verbinnt in Hamborg de Norderilvbrüchen un de doröver verlopen Bundsstraten B 4 un B 75 mit de Autobahn 1. Vun de BAB 255 twiegt butendem de BAB 252 op halven Weg af. Dat Autobahnkrüüz, wat dorto höört, is vun en ungewöhnlich langtogene Booort in Noord-Süüd-Richt. Dat sütt mehr ut as twee Dreeecken as’n Krüüz. Bundsautobahn 255. Mehr Biller, Videos oder Audiodateien to’t Thema gifft dat bi Wikimedia Commons. Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 | A 30 | A 31 | A 33 | A 37 | A 38 | A
Brink betekent Brink, Platz in’n Dörp, Brink, Buurschap in de Gemeen Süüdlohn in’n Kreis Buorken, Noordrhien-Westfalen, Brink, Oort in de Stadt Gummersbach in’n Oberbergschen Kreis, Noordrhien-Westfalen, Brink, en Familiennaam (för Lüüd mit düssen Naam kiek dor). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Look betekent Look, Geslecht vun Gemöösplanten, Look, Oort in de Gemeen Bokelt in’n Kreis Buorken, Noordrhien-Westfalen, Look, Zigarettensoort ut Skandinavien, Look, US-amerikaansche Tiedschrift. Look is de Familiennaam von Bernd Look, düütschen Judoka, Claudia Look-Hirnschal (1962–2018), düütsche Moderatorin un Journalistin, Ernst-Rüdiger Look (* 1937), düütschen Geoloog, Hans-Günther van Look (1939–2007), düütschen Maler, Bildhauer un Schriever, Jo Ellen Look (* 1996), düütsche Bahnradsportlerin, Kairi Look (* 1983), eestnische Schrieverin. Kiek ok bi: Looc, Loock. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Berg betekent Berg, Hööchd, de sik ut de Ümgegend rutheevt, Berg, en Familiennaam (för Lüüd mit düssen Naam kiek dor), Hartogdom Berg, Hartogdom von dat Hillige Röömsche Riek, Berg, Oort in de Gemeen Hamminkeln in’n Kreis Wesel, Noordrhien-Westfalen, Berg, Oort in de Gemeen Betzdorf, Luxemborg, Berg, Oort in de Gemeen Colmar-Berg, Luxemborg, Berg, Barg in Weißenstadt in’n Landkreis Wunsiedel im Fichtelgebirge, Bayern, Berg, Barg bi Grafenberg in’n Landkreis Reutlingen, Baden-Württemberg, (4528) Berg, en Asteroid, Berg-Iesstroom, Iesstroom in Ellsworthland, Antarktika, Cerro Berg, Barg in Grahamland, Antarktika, Berg Peak, Barg in Viktorialand, Antarktika, Berg Automobile Company, US-amerikaanschen Autohersteller, Berg Publishers, US-amerikaanschen Verlag, Hay-Berg Motor Car Company, fröheren US-amerikaanschen Autohersteller, Bergtoys (Berg), nedderlandschen Speeltüüghersteller, Berg Brauerei, Broeree in Ehingen, Baden-Württemberg. Kiek ok bi: Slott Berg, Berge, Barg, Bergh, Bergk, Berk, Berck. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Weerte betekent Weerte, Oort bi Buurlo in de Gemeen Borken, Weerte, Oort bi Gämen in de Gemeen Borken, Weerte, Oort in de Gemeen Isselborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sardar Tenzing Norgay (* 15. Mai 1914; † 9. Mai 1986 in Darjiling) weer en nepalesisch Bargstieger un Liddmaat vun dat Sherpa-Volk. In dat Johr 1953 is he tosommen mit Edmund Hillary as Eerst op den Tipp vun de Mount Everest wesen. Vun Queen Elisabeth II. hett he de George Medal kregen. Sardar Tenzing Norgay is wohrschienlich op en Pilgerreis na dat tibetisch Kloster Ghang La boren. Oorsprünglich hett he Namgyal Wangdi heeten, nahdem aber en hogen Lama verkünd hett, dat he de Reinkarnatschoon vun en riek Sherpa weer, kreeg he de nee Naam „Tenzing Norgay“, plattdüütsch „rieken oder glücklichen Anhänger von de Religion“. En poor Johren lang hett he Gelegenheitsarbeiten maakt. 1935 nehm he ünner de Leeden vun Eric Shipton eerstmals an en Expeditschoon to’n Mount Everest deel, de do noch nüms besteegen harr. He weer woll good genoog, so dat se hüm dornah faken nommen hebbt. Baven op den Mount Everest is he an’ 29. Mai 1953 tosommen mit Edmund Hillary ankamen. Vörher hett he al en poor Maal Anloop nahmen, op den Barg to stiegen, – toletzt 1952 bi en Swiezer Expeditschoon ünner Raymond Lambert – un dat hett nienich klappt. Een vun sien Söhn, Jamling Tenzing
Eva Pflug (* 12. Juni 1929 in Leipzig; † 5. August 2008 in München) weer en düütsche Schauspelersche un Synchroonsnackerin. Pflug is dör ehr Rull as Tamara Jagellovsk in de Feernsehreeg Raumpatrouille – Die phantastischen Abenteuer des Raumschiffs Orion bekannt un beropen woorn. In disse Rull weer se en Symbolfigur för’t Emanziperen vun de Fro, ofschoonst se sik sülvst nieniech as’n „Emanze“ sehn hett. In de Feernsehreeg hett se dormols an de Siet vun Dietmar Schönherr, Claus Holm, Wolfgang Völz, Friedrich G. Beckhaus un Ursula Lillig speelt. Na de Rull in de Raumpatrouille harr se dorna bi’n Feernsehn keen groden Spood mehr. Liekers hett se in mehr as söventig Produkschonen mitspeelt. Kunzentreert hett se sik dorna aver wedder op ehr Bühnenloopbahn, de se 1947 in ehr Heimatstadt anfungen harr. Se hett Engagements in Hüüs Basel, München, Köln, Frankfort an’n Main un Berlin hatt, as ok bi Festspelen in Heppenheim, Jagsthausen un Ettlingen. In disse Tiet hett se Hööftrullen in mehrere „Klassikers“ vun de Bühnenkunst speelt. Dorto hebbt ünner annern dat Gretchen in Goethe sien „Faust“ un de Martha in Kleist sien „De Putt in Schören“. För ehr Rull in Brechts „Mutter Courage“ is se 1986 mit den Groden Pries vun
Dat Burdigalium (in’n düütschen Spraakruum meist as Burdigal afkört) is in de Chronostratigrafie de tweete Stoop vun’t Miozän in’t Neogen. Los güng dat mit de Stoop vör 20,43 (±0,5) Millionen Johren an un vör 15,97 (±0,5) Millionen Johren weer se wedder vörbi. Vör de Stoop kuumt dat Aquitanium, dorop folgen deit dat Langhium. Dat Burdigal un dat Aquitanium billt tosamen ok de Ünnermiozän. De Naam vun de Stoop is afleidt vun den latienschen Naam vun Bordeaux (Burdigala) in Frankriek. De Stoop un de Naam weern 1892 vun den franzööschen Geologen Charles Depéret vörslahn un in de wetenschoppliche Fackliteratur inföhrt. De Internatschonale Stratigrafische Kommischoon (ICS) hett noch keen offiziell Tyypprofil för disse Stoop fastleggt. De ünnere Grenz vun’t Burdigalium is dör dat eerste Vörkamen vun de Foraminiferen-Oort Globigerinoides altiaperturus oder ok dör de böveren Grenz vun magneetschen Polaritäts-Chronozoon C6An fastleggt. Se ennt mit dat eerste Vörkamen vun de Foraminiferen-Oort Praeorbulina glomerosa oder ok mit de böveren Grenz vun de magneetschen Polaritäts-Chronozoon C5Cn.1n. Charles Depéret: Note sur la classification et le parallélisme du Système miocène. Bulletin de la Societé Géologique de France, série 3, 20: CXLV-CLVI, Paris 1892 ISSN 0037-9409. Felix Gradstein, Jim Ogg, Jim & Alan Smith: A Geologic timescale. Cambridge
De Bundsautobahn 252 (Afk.: BAB 252 oder A 252) weer en kort Autobahnstück in Hamborg, dat mit en Läng vun 1,5 km vun de BAB 255 na Westen aftwiegen de. Vun dort ut güng se direkt över in de Wilhelmsburger Rieksstraat (B 4, B 75), de ok woll veersporig utboot weer, aver man nich in’n normalen Standard för Autobahnen. De güng denn opletzt in de fröhere BAB 253 över. As an’n 6. Oktober 2019 de ne’e Wilhelmsborger Rieksstraat in’n Oosten vun de olle Streck apen maakt worrn is, weer de ehmolige BAB 252 rünnerstoopt. Se is nu Deel vun de B75. De Stadt Hamborg plaant twee Oost-West-Verbinnen in’t Stratennett. Bit to’n Billn vun’n Senat vun CDU un GAL/De Grönen na de Hamborger Börgerschopswahlen 2008 weer dat vörsehn, de BAB 252 as so nöömt Havendweerspang dör’t Ilveiland Wilhemsborg/Lütt Grasbrook un dat Havenrebeet to verlängern un in’n Westen an de BAB 7 antosluten. In’n Opdrag vun’n Hamborger Senat hett de stadtegene RealisierungsGEsellschaft GmbH (ReGe) Plaans an de vun’n Bund vörgeven Lienenbestimmen langs utarbeit. Dorbi schüll ok en Tunnelbo ünner’n Köhlbrand dör un ok’n Tunnel ünnern Spreehaven dör överleggt warrn. Gegen den Plaan vun en Stadtautobahn dör den Haven un över dat Eiland
Robert James „Bobby“ Fischer (* 9. März 1943 in Chicago; † 17. Januar 2008 in Reykjavik) weer en Schachgrootmeester ut de USA, de af 2005 de ieslännsch Staatsangehörigkeit harr. He weer de 11. Weltmeester in de Schachhistorie. In de USA weer he lang Tiet bannig good ansehn, wiel he to Tieden vun de Kold Krieg den Weltmeester-Titel tegen Boris Spasski 1972 in Reykjavik hallt hett. Fischer keem as Kind vun de düütsch-jöödsch Emigrantin Regina Fischer (geb. Wendler, 1913–1997) up de Welt. De Moder geev as Vader hör Ehemann Hans-Gerhardt Fischer an, de se 1933 in Moskau heiraadt harr un vun de se sück 1945 scheeden laaten hett. Nah Spekulatschonen, de sück up Berichte vun de FBI stütten, sall de ungaarsch Physiker Paul Neményi aber de wohre Vader ween. Dornah hett sück Hans-Gerhardt Fischer nie in de USA uphollen hemm, sonnern is 1939 nah Chile emigreert. Fischer wuss tosommen mit sien fiev Johr öllere Süster Joan un sien Moder alleen in Brooklyn up, wo se as Krankensüster arbeidt. Dat Schachspeel hett tosommen mit sien Süster lehrt, de aber bald kien Lüst dorto mehr harr. 1955 hett he an de Jugendmeesterschap vun de USA deelnommen, aber ahn völ Spood. He weer to
Palladium betekent Palladium, en cheemsch Element un Metall, Palladion, de latiniseerte Form vun’t Dorstellen vun de greeksche Göddin Pallas Athene as Kultbild, London Palladium, en beropen Theater in London, dat 1910 as Kunzerthall apen maakt worrn is, Palladium, en Danzclub an’n New Yorker Broadway vun 1948 bit 1966, Palladium, en engelsche Rock-Pop-Grupp, Palladium, en Hall för Veranstalten in Köln-Mülheim. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Muezza is de Naam vun de Katt un den islaamschen Propheten Mohammed. Dat gifft en poor Legennen über Muezza, de in de hüütige Tiet överlevert worrn sünd: Dat he dat Deer, dat op sien Arm slapen de, nich opwaakt, schall Mohammed ahn Tögern den Arm vun sien Kledaasch afsneden hebben, as he to’n Beed ropen worrn is. Wieter heet dat, dat all Katten op jemehr veer Poten op de Eer fallt, vun wegen dat Mohammed den Rüch vun sien leevsten Katt na’t Torüchkamen vun dit Beed dreemol straken un ehr disse Gaav geven hett. Na en annere Faten künnt se dat, wiel he ehr jümmer leeftallig straken de.
De Bundsautobahn 261 (Afk.: BAB 261 oder ok A 261) is en lütte düütsche Autobahn vun ruchweg söven Kilometer Läng. Se warrt na ehr Funkschoon (en Afkörten twüschen Autobahnen A 1 un A 7 to billen un de B 75 to entlasten) mitünner ok as Eckverbinnen Hamborg-Horborg nöömt. Vun Süüden ut twiegt de BAB 261 an’t Bookholter Dreeeck vun de BAB 1 af un münnt an’t Dreeeck Hamborg-Süüdwest in de BAB 7 in. Dortwüschen leegt de beiden Anslussteden Tötsen (Rosengoorn) un Hamborg-Marmstörp. De Autobahn is in de Johren 1979 bet 1983 boot worrn. http://www.strassenbau.niedersachsen.de/portal/live.php?navigation_id=21049&article_id=77547&_psmand=135 Bundsautobahn 261. Mehr Biller, Videos oder Audiodateien to’t Thema gifft dat bi Wikimedia Commons. Naue Streckenbeschrieven vun de A 261 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A 26 | A 27 | A 28 | A 29 |